***1. függelék***

**A temetők beosztott tábláin lévő sorszámozott**

**sírhelyek méretei**

|  |  |  |  |  |
| --- | --- | --- | --- | --- |
|  | ***Megnevezés*** | ***Hossza*** | ***Szélessége*** | ***Mélysége*** |
| a) | **Egyszemélyes felnőtt** | 210 cm | 90 cm | 240 cm |
| **Rátemetés** | 210 cm | 90 cm | 180 cm |
| *Sírok egymástól való távolsága* | *60 cm* | | |
| *Sírsorok egymástól való távolsága* | *80 cm* | | |
| b) | **Kettős sírhelyek** | 210 cm | 190 cm | 240 cm |
| **Rátemetés** | 210 cm | 190 cm | 180 cm |
| *Sírok egymástól való távolsága* | *60 cm* | | |
| *Sírsorok egymástól való távolsága* | *80 cm* | | |
| c) | **Gyermektáblában lévő sírhelyek méretei: egyszemélyes** | 180cm | 80 cm | 210 cm |
| **Rátemetés** | 180 cm | 80 cm | 160 cm |
| *Sírok egymástól való távolsága* | *30 cm* | | |
| *Sírsorok egymástól való távolsága* | *60 cm* | | |
| d) | **Halvaszületett gyermekek sírhelyei** | 130 cm | 60 cm | 160 cm |
| *Sírok egymástól való távolsága* | *30cm* | | |
| *Sírsorok egymástól való távolsága* | *60 cm* | | |
| e) | **Urna földbe temetése esetén a sírhely mérete** | 80 cm | 60 cm | 100 cm |
| *Urnahelyek egymástól való távolsága* | *60 cm* | | |
| *Urnasírok egymástól való távolsága* | *80 cm* | | |

***2. függelék***

**A sírboltok előírt méretei**

|  |  |  |  |
| --- | --- | --- | --- |
| ***Megnevezés*** | ***Hossza*** | ***Szélessége*** | ***Mélysége*** |
| *Belső méretek:* | | | |
| Kettő koporsóra | 250 cm | 150 cm | 190 cm |
| Négy koporsóra | 250 cm | 150 cm | 220 cm |
| Hat koporsóra | 250 cm | 250 cm | 250 cm |
| *Felsízni méretek:* | | | |
| Kettő koporsóra | 300 cm | 200 cm | - |
| Négy koporsóra | 300 cm | 250 cm | - |
| Hat koporsóra | 300 cm | 300 cm | - |

***3. függelék***

**A TEMETKEZÉSI SZOLGÁLTATÁSOK ELLÁTÁSÁHOZ A KÖVETKEZŐ MŰSZAKI, KÖZEGÉSZSÉGÜGYI, VALAMINT EGYÉB**

**FELTÉTELEKET KELL BETARTANI:**

**I. Az elhunyt koporsóba helyezése:**

1. Halott-vizsgálat után a halottat kellő szilárdságú vízhatlan módon hézagmentesített ráillő fedéllel ellátott fa, műanyag vagy fémkoporsóba (szállítóládába) kell tenni.

A halottra a halott-vizsgálatot végző orvosnak azonosító űrlapot (láb-cédulát) kell rögzítenie. Fertőző betegségben elhunytnak űrlapjára jól látható módon r kell írni a „FERTŐZŐ” kifejezést. A koporsót felnyitható módon kell lezárni. Nedvező halottak alá nedvszívó anyagot kell elhelyezni. Hamvasztás céljából az erre a célra rendszeresített eléghető hamvaszót koporsóba kell helyezni és felnyitható módon lezárni.

Elvetélt, vagy halvaszületett magzat holttestét, csonkolt testrészeket ládába vagy dobozba kell helyezni.

2. A halottaknak koporsóba (szállítóládába) való helyezésénél, illetve a halottakkal kapcsolatos minden egyéb tevékenység esetén a közreműködők védőruhát, gumikalucsnit kötelesek viselni. Felboncolt halott elhelyezése esetén az előzőeken kívül gumikötényt, gumicsizmát és szükség esetén egyszer-használatos orr-szájmaszkot kell viselni.

3. A koporsóba helyezésnél, halott-kezelésnél használt műanyag fóliakesztyűt erre a célra kijelölt, fedhető gyűjtőedénybe kell összegyűjteni és környezetszennyesét kizáró módon megsemmisíteni. A munkában közreműködő személyek, az egyes munkák befejezése után minden esetben kötelesek 0,2 %-os Neomagnol oldatban kézfertőtlenítést végezni.

**II. Halott-szállítás:**

1. Halottnak (elvetélt, vagy halvaszületett magzat holttestét csonkolt testrészeket, exhumált holttestmaradványokat) az elhalálozás helyéről a ravatalozóba szállításhoz zárt halottaskocsit kell használni.

A kocsi belülről fém- vagy kemény műanyag lemezzel kell bélelni.

Jól zárható ajtóval ellátni és a koporsó rögzítésére alkalmassá tenni.

A rakteret a gépkocsivezető, illetve a szállító dolgozók helyétől légmentesen el kell különíteni.

Községekben helyi halott-szállításra erre a célra épített fogatolt halottaskocsi is használható. Ha a halottnak zárt halottaskocsival vagy fogatolt halottaskocsival történő szállítása nem lehetséges, a városi tisztiorvos adhat eseti engedélyt a szállítás eltérő módjára. Temetőn belüli halott-szállításra – a lehetőségek szerint – környezetkímélő eszközöket, járműveket kell alkalmazni.

- 2. -

2. Fertőző betegségben elhalt szállítása után a szállítóládát, valamint a halottaskocsit azonnal, egyébként hetente rendszerese 5%-os Nátriumhipoklorid oldattal kell fertőtleníteni. A halottaskocsit más célra felhasználni nem szabad. Közterületen tartósan nem parkolhat. Gépjárművel való szállítás esetén a halottat csak halott-szállító gépkocsival szabad szállítani.

3. Kórházba elhunyt személy szállításáról átadás-átvételi nyilvántartást (jegyzéket) kell kiállítani a következő tartalommal:

a) az átadó kórház neve,

b) a szállítás napja,

c) az elszállított halott neve,

d) a szállítást végző szolgáltató neve,

e) a szállító jármű forgalmi rendszáma,

f) egyéb (az elhalttal együtt átadott tárgyak, ruházat, leltár, stb.)

g) átvevő aláírása.

4. Rendkívüli halál esetén a holttestnek a halál bekövetkezése helyéről való elszállításáról a rendőrség intézkedik.

5. Kórházon kívül meghalt személy holttestének temetőbe szállításáról – a halott-vizsgálati bizonyítvány kiadásával és az eltemetésre engedélyezett idő meghatározásával együtt – a halott-vizsgálatot végző orvos intézkedik, az „Intézkedés az elhunyt temetőbe szállításáról” című nyomtatvány kiállításával. Szükség szerint értesíti valamely szolgáltatót.

6. Ha a holttestet más helyiségbe kívánják szállítani – a 7. és 8. pontban foglaltak kivételével – csak kettős koporsóban lehet szállítani.

A belső koporsó céljára a holttest porladását nem akadályozó, a környezet veszélyeztetése nélkül lebomló, vízhatlan módon, hézagmentesített betétet kell használni. Ezen a holttest azonosítását biztosító átlátszó felültet kell kialakítani.

7. A szállítás egyszerű temetésnél szokásos megfelelő szilárdságú és vízhatlan módon hézagmentesített koporsóban is történhet, feltéve ha a következő együttes feltételek fennállnak:

- a szállítást zárt halottaskocsival végzik,

- az elhunyt hűtése legalább a szállítás kivételével biztosított,

- az elhunytat az elhalálozástól számított négy napon belül eltemetik.

8. A hamvasztás céljából történő halott-szállításnál az elhunytat erre a célra rendszeresített eléghető koporsóban is el lehet helyezni. Ha az elhalálozástól számított négy napon belül a hamvasztóba szállítják. A holttest alá nedvszívó anyagot kell tenni.

- 3. -

9. Ha a sírnyitásnál kiemelt halottat más helységbe, vagy temetőbe kívánják szállítani, a halottat a koporsóval együtt – ha a koporsó korhadása már előrehaladott – a holttest maradványokat külső koporsóba kell helyezni. A külső koporsó aljába nedvszívó anyagot kell helyezni. A külső koporsó aljában nedvszívó anyagot kell helyezni. A külső koporsót jól, résmentesen le kell zárni.

10. Közúti járművel történő halott-szállítás esetén a szállítást végző személyeknek magával kell vinni a halott-vizsgálati bizonyítványt.

11. Közforgalmú járművel (vasút, repülőgép) való halott-szállításnál a vonatkozó fuvarozási szabályzat, illetve a nemzetközi fuvarozási egyezmények előírásait is figyelembe kell venni. A halotti anyakönyvi kivonatot (vagy másolatát) a fuvarlevélhez kell csatolni és a szállítmány átvevőjének ki kell szolgáltatni.

12. Tudományos célra történő halott-szállításnál is meg kell tartani a mellékletben foglaltakat.

13. A szállítást végző szolgáltató a temetőfenntartó (üzemeltető) vagy megbízottjának (gondnok) köteles az elhunytat (magzat holttestét, exhumált holttest-maradványokat, csonkolt testrészeket) az ormányokkal és a kellékekkel együtt igazolt módon átadni, aki az azonosítást követően köteles átvenni. Átadás-átvétel feltételei nélkül halottat temetőbe kiszállítani nem lehet.

**III. A sírásás, betemetés:**

1. Ha a sírok kiásását, betemetését és az ezzel járó egyéb munkákat a temetkezési szolgáltató, illetve a temető fenntartója (üzemeltetője) nem biztosítja, azokat a hozzátartozók is elvégezhetik.

2. A sírgödröt olyan méretűre kell ásni, hogy a koporsó abban elhelyezhető legyen. Mélysége 180-204 cm.

Rátemetés esetén a felülre kerülő koporsó aljzatának legalább 160 cm mélységbe kell kerülni. A felnőtt sírhelyek általában 210 x 90 cm-nek, a kettős sírhelynek 210 x 190 cm-nek, a gyermek (10 éven aluli) sírhelynek 130 x 60 cm-nek kell lenni.

A sírok és sorok között legalább 60 cm távolságot kell tartani.

3. A sírbolt legkisebb belső mélysége 190 cm, hossza 250 cm, szélessége 150 cm. A sírbolt alját, oldalfalait vízbehantolás (talajvíz, csapadék) és földnyomás ellen megfelelően ki kell képezni. A sírbolt tetejét és a fedőlapot minimum 300 N/m2 hasznos terheléssel kell készíteni oly módon, hogy a sírbolt légmentesen be kell falazni. A sírbolt földfelszín feletti építményében holttestet elhelyezni még kettős koporsóban sem lehet, kivéve a rendelet hatályba lépése előtt így épített sírboltokat.

- 4. -

**IV. A sírnyitás:**

1. A sírnyitás helyén a holttest (holttest-maradványok) elszállításához szükséges anyagokat és eszközöket időben elő kell készíteni. A bomlásnak indult holttestet – a kiemelés esetén – klórmésszel be kell hinteni. A sírnyitásnál közreműködők részére fertőtlenítő és mosdó eszközökről, szerekről gondoskodni kell.

2. Ha a felnyitott sírból a halottat temetőn belül más helyre kívánják temetni és a halottal együtt kiemelt koporsó már korhadt, vagy nem kell szilárdságú, új koporsóba (exhuma-ládába) kell helyezni.

**V. A hamvasztás:**

1. A halott-hamvasztóba az ország területén bármely részén meghalt személy holtteste elhamvasztható. A hamvasztó üzemnek a hamvasztóba szállított lehunyt koporsójába a hamvasztás helyének feltüntetésével és a nyilvántartás sorszámával ellátott éghetetlen azonosító lapkát kell elhelyezni és azt a hamvakkal együtt az urnába kell zárni.

2. Az elhamvasztottakról a hamvasztó köteles nyilvántartást vezetni és ebben az elhamvasztottal adatat és elhamvasztás idejének sorrendjében a következők szerint bevezetni:

a) sorszám,

b) hamvasztás időpontja,

c) az elhalt neve,

d) az elhalálozás helye, időpontja,

e) hamvasztó-mester aláírása.